CELEX: 22017A0204(01)
Language: da
Date: 2016-03-04 00:00:00
Title: Protokol til aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer i forbindelse med Republikken Kroatiens deltagelse som kontraherende part i medfør af landets tiltrædelse af Den Europæiske Union

4.2.2017   
            
            
               DA
            
            
               Den Europæiske Unions Tidende
            
            
               L 31/3
            
         PROTOKOL TIL AFTALEN
   mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer i forbindelse med Republikken Kroatiens deltagelse som kontraherende part i medfør af landets tiltrædelse af Den Europæiske Union
   DEN EUROPÆISKE UNION
   og
   KONGERIGET BELGIEN,
   REPUBLIKKEN BULGARIEN,
   DEN TJEKKISKE REPUBLIK,
   KONGERIGET DANMARK,
   FORBUNDSREPUBLIKKEN TYSKLAND,
   REPUBLIKKEN ESTLAND,
   IRLAND,
   DEN HELLENSKE REPUBLIK,
   KONGERIGET SPANIEN,
   DEN FRANSKE REPUBLIK,
   REPUBLIKKEN KROATIEN,
   DEN ITALIENSKE REPUBLIK,
   REPUBLIKKEN CYPERN,
   REPUBLIKKEN LETLAND,
   REPUBLIKKEN LITAUEN,
   STORHERTUGDØMMET LUXEMBOURG,
   UNGARN,
   REPUBLIKKEN MALTA,
   KONGERIGET NEDERLANDENE,
   REPUBLIKKEN ØSTRIG,
   REPUBLIKKEN POLEN,
   DEN PORTUGISISKE REPUBLIK,
   RUMÆNIEN,
   REPUBLIKKEN SLOVENIEN,
   DEN SLOVAKISKE REPUBLIK,
   REPUBLIKKEN FINLAND,
   KONGERIGET SVERIGE og
   DET FORENEDE KONGERIGE STORBRITANNIEN OG NORDIRLAND,
   i det følgende benævnt »medlemsstaterne«,
   og
   DEN EUROPÆISKE UNION
   på den ene side
   og
   DET SCHWEIZISKE FORBUND,
   i det følgende benævnt »Schweiz«,
   på den anden side,
   i det følgende benævnt »de kontraherende parter«,
   SOM HENVISER TIL aftalen af 21. juni 1999 mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer (i det følgende benævnt »aftalen«), som trådte i kraft den 1. juni 2002,
   SOM HENVISER TIL protokollen af 26. oktober 2004 til aftalen af 21. juni 1999 mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer i forbindelse med Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks deltagelse som kontraherende parter i medfør af deres tiltrædelse af Den Europæiske Union (i det følgende benævnt »protokollen af 2004«), som trådte i kraft den 1. april 2006,
   SOM HENVISER TIL protokollen af 27. maj 2008 til aftalen af 21. juni 1999 mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer i forbindelse med Republikken Bulgariens og Rumæniens deltagelse som kontraherende parter i medfør af deres tiltrædelse af Den Europæiske Union (i det følgende benævnt »protokollen af 2008«), som trådte i kraft den 1. juni 2009,
   SOM HENVISER TIL Republikken Kroatiens tiltrædelse af Den Europæiske Union den 1. juli 2013,
   SOM TAGER I BETRAGTNING, at Republikken Kroatien skal være kontraherende part i aftalen,
   ER BLEVET ENIGE OM FØLGENDE BESTEMMELSER:
   Artikel 1
   1.   Republikken Kroatien bliver hermed kontraherende part i aftalen.
   2.   Ved denne protokols ikrafttræden bliver aftalens bestemmelser bindende for Kroatien på samme måde som for de nuværende kontraherende parter i aftalen på de i denne protokol fastlagte vilkår og betingelser.
   Artikel 2
   Der foretages følgende ændringer i aftalens korpus og bilag I hertil:
   
               a)
            
            
               Kroatien tilføjes til listen over kontraherende parter sammen med Den Europæiske Union og dens medlemsstater.
            
         
               b)
            
            
               I aftalens artikel 10 indsættes følgende stk. 1c, 2c, 3c, 4d, 4e og 5c efter de tilsvarende stk. 1b, 2b, 3b, 4c og 5b:
               »1c.   Schweiz kan indtil to år efter ikrafttrædelsen af protokollen til denne aftale i forbindelse med Republikken Kroatiens deltagelse som kontraherende part opretholde kvantitative begrænsninger i antallet af arbejdstagere, der er beskæftiget i Schweiz, og antallet af selvstændige, som er statsborgere i Kroatien, i forbindelse med to kategorier af ophold, nemlig ophold af en varighed på over fire måneder, men under ét år, og ophold af en varighed på mindst ét år. Ophold på under fire måneder underlægges ikke kvantitative begrænsninger.
               Inden udløbet af ovennævnte overgangsperiode undersøger det blandede udvalg, hvorledes overgangsperioden for statsborgere i Kroatien er forløbet på grundlag af en rapport fra Schweiz. Ved afslutningen af undersøgelsen og ikke senere end udgangen af nævnte periode giver Schweiz det blandede udvalg meddelelse om, hvorvidt landet fortsat vil anvende kvantitative begrænsninger for arbejdstagere, der er beskæftiget i Schweiz. Schweiz har ret til at anvende sådanne foranstaltninger indtil fem år efter ovennævnte protokols ikrafttræden. Hvis Schweiz ikke giver førnævnte meddelelse, udløber overgangsperioden ved udgangen af den i første afsnit nævnte toårsperiode.
               Ved udløbet af overgangsperioden som defineret i dette afsnit ophæves alle kvantitative begrænsninger, der finder anvendelse på statsborgere i Kroatien. Kroatien har ret til i samme periode at indføre samme kvantitative begrænsninger for schweiziske statsborgere.«
               »2c.   Schweiz og Kroatien kan indtil to år efter ikrafttrædelsen af protokollen til denne aftale i forbindelse med Republikken Kroatiens deltagelse som kontraherende part for arbejdstagere fra en af disse kontraherende parter, der er beskæftiget på deres område, opretholde kontrol med fortrinsbehandlingen af arbejdstagere, der integreres på det lovlige arbejdsmarked, og løn- og arbejdsvilkår for statsborgere fra den anden kontraherende part. Samme kontrol kan opretholdes for personer, der leverer ydelser, jf. denne aftales artikel 5, stk. 1, inden for følgende fire sektorer: agerbrug, bygge- og anlægsvirksomhed, herunder tilknyttede brancher, overvågningsvirksomhed og rengøringsvirksomhed (NACE-kode (1) 01.41, 45.1-4, 74.60 og 74.70). Schweiz giver i de overgangsperioder, der er nævnt i stk. 1c, 2c, 3c og 4d, fortrinsret til arbejdstagere, der er statsborgere i Kroatien, frem for arbejdstagere, der ikke er statsborgere i EU- eller EFTA-landene, for så vidt angår adgangen til landets arbejdsmarked. Leverandører af tjenesteydelser, som er liberaliseret i kraft af en specifik aftale om levering af tjenesteydelser mellem de kontraherende parter (herunder aftalen om visse aspekter af offentlige indkøb, såfremt denne omfatter levering af tjenesteydelser), underkastes ikke kontrollen med fortrinsretten for arbejdstagere, der er integreret på det lovlige arbejdsmarked. I samme tidsrum kan kravene om kvalifikationer for at få en opholdstilladelse på under fire måneder (2) og for leverandører af tjenesteydelser i ovennævnte fire sektorer, jf. aftalens artikel 5, stk. 1, opretholdes.
               Det blandede udvalg undersøger inden to år efter ikrafttrædelsen af protokollen til denne aftale i forbindelse med Republikken Kroatiens deltagelse som kontraherende part, hvorledes overgangsordningerne i dette stykke fungerer; dette skal ske på grundlag af en rapport udarbejdet af hver af de kontraherende parter, der gennemfører dem. Ved færdiggørelsen af undersøgelsen og senest to år efter ovennævnte protokols ikrafttræden kan den kontraherende part, der har gennemført overgangsordningerne, og som har givet det blandede udvalg meddelelse om, at den har til hensigt fortsat at anvende sådanne overgangsordninger, fortsætte hermed indtil udgangen af det femte år efter ovennævnte protokols ikrafttræden. Hvis Schweiz ikke giver førnævnte meddelelse, udløber overgangsperioden ved udgangen af den i første afsnit nævnte toårsperiode.
               Ved udgangen af overgangsperioden som defineret i dette stykke ophæves alle ovennævnte begrænsninger.«
               »3c.   Ved ikrafttrædelsen af protokollen til denne aftale i forbindelse med Republikken Kroatiens deltagelse som kontraherende parter og frem til udgangen af den i stk. 1c omhandlede periode forbeholder Schweiz hvert år (pro rata temporis) inden for den samlede kvote for tredjelande arbejdstagere, der er beskæftiget i Schweiz, og selvstændige, som er statsborgere i Kroatien, et mindsteantal nye opholdstilladelser (3) i henhold til følgende plan:
               
                           Indtil afslutningen af
                        
                        
                           Antal opholdstilladelser for en periode på et år eller mere
                        
                        
                           Antal opholdstilladelser for en periode på mere end fire måneder og mindre end et år
                        
                     
                           det første år
                        
                        
                           54
                        
                        
                           543
                        
                     
                           det andet år
                        
                        
                           78
                        
                        
                           748
                        
                     
                           det tredje år
                        
                        
                           103
                        
                        
                           953
                        
                     
                           det fjerde år
                        
                        
                           133
                        
                        
                           1 158 
                        
                     
                           det femte år
                        
                        
                           250
                        
                        
                           2 000 
                        
                     3d.   Hvis Schweiz og/eller Kroatien anvender de foranstaltninger, der er omhandlet i stk. 1c, 2c og 3c, på arbejdstagere, der er beskæftiget på deres område som følge af alvorlige forstyrrelser på deres arbejdsmarked eller trusler herom, giver de det blandede udvalg meddelelse om omstændighederne herfor inden udgangen af det tidsrum, der er fastsat i stk. 1c.
               Det blandede udvalg træffer beslutning om, hvorvidt det land, der har givet denne meddelelse, fortsat kan anvende overgangsforanstaltninger på grundlag af meddelelsen. I så tilfælde kan det pågældende land fortsat anvende de foranstaltninger, der er beskrevet i stk. 1c, 2c og 3c, indtil syv år efter ovennævnte protokols ikrafttræden, på arbejdstagere, der er beskæftiget på dets område. Det årlige antal opholdstilladelser, der er omhandlet i stk. 1c, er i så tilfælde som følger:
               
                           Indtil afslutningen af
                        
                        
                           Antal opholdstilladelser for en periode på et år eller mere
                        
                        
                           Antal opholdstilladelser for en periode på mere end fire måneder og mindre end et år
                        
                     
                           det sjette år
                        
                        
                           260
                        
                        
                           2 100 
                        
                     
                           det syvende år
                        
                        
                           300
                        
                        
                           2 300 «
                        
                     »4d.   Ved udgangen af den periode, der er omhandlet i stk. 1c og 3d, og i op til ti år efter ikrafttrædelsen af protokollen til denne aftale i forbindelse med Republikken Kroatiens deltagelse som kontraherende part finder følgende bestemmelser anvendelse: Hvis antallet af de nye opholdstilladelser i en af de i stk. 1c omhandlede kategorier, der i et givet år er udstedt til arbejdstagere og selvstændige fra Kroatien, overstiger gennemsnittet for de tre år, der gik forud for referenceåret, med mere end 10 %, kan Schweiz i anvendelsesåret ensidigt begrænse antallet af nye opholdstilladelser for perioder på et år eller mere for arbejdstagere og selvstændige fra Kroatien til gennemsnittet for de tre år, der gik forud for anvendelsesåret, plus 5 % og antallet af nye opholdstilladelser for perioder på mere end fire måneder og mindre end et år til gennemsnittet for de tre år, der gik forud for anvendelsesåret, plus 10 %. Antallet af opholdstilladelser kan begrænses til samme antal i året efter anvendelsesåret.
               Uanset det foregående afsnit finder følgende bestemmelser anvendelse ved udgangen af det sjette og syvende referenceår: Hvis antallet af de nye opholdstilladelser i en af de i stk. 1c omhandlede kategorier, der i et givet år er udstedt til arbejdstagere og selvstændige fra Kroatien, overstiger gennemsnittet for det år, der går forud for referenceåret med mere end 10 %, kan Schweiz i anvendelsesåret ensidigt begrænse antallet af nye opholdstilladelser for tidsrum på et år eller mere for arbejdstagere og selvstændige fra Kroatien til gennemsnittet for de tre år, der gik forud for anvendelsesåret, plus 5 % og antallet af nye opholdstilladelser for tidsrum på mere end fire måneder og mindre end et år til gennemsnittet for de tre år, der gik forud for anvendelsesåret, plus 10 %. Antallet af opholdstilladelser kan begrænses til samme antal i året efter anvendelsesåret.
               4e.   For så vidt angår stk. 4d forstås ved:
               1)   »referenceår«: et givet år, der beregnes fra den første dag i den måned, hvor protokollen træder i kraft
               2)   »anvendelsesår«: det år, der følger efter referenceåret.«
               »5c.   Overgangsbestemmelserne i stk. 1c, 2c, 3c og 4d, særlig bestemmelserne i stk. 2c vedrørende fortrinsretten for arbejdstagere, der er integreret på det lovlige arbejdsmarked, og kontrollen med løn- og arbejdsvilkårene, finder ikke anvendelse på arbejdstagere og selvstændige, som på tidspunktet for ikrafttrædelsen af protokollen til denne aftale i forbindelse med Republikken Kroatiens deltagelse som kontraherende part har tilladelse til at udøve en økonomisk aktivitet på de kontraherende parters område. Sidstnævnte personer har bl.a. ret til erhvervsmæssig og geografisk mobilitet.
               Indehavere af opholdstilladelser med en gyldighedsperiode på under et år har ret til at få fornyet deres opholdstilladelse; det kan ikke gøres gældende over for dem, at de kvantitative begrænsninger er opbrugt. Indehavere af en opholdstilladelse med en gyldighedsperiode på et år eller derover har automatisk ret til at få forlænget deres opholdstilladelse. Følgelig har de pågældende lønmodtagere og selvstændige fra ovennævnte protokols ikrafttræden de rettigheder, der er forbundet med den frie bevægelighed for personer i henhold til de grundlæggende bestemmelser i denne aftale, herunder navnlig artikel 7.«
            
         
               c)
            
            
               I artikel 27, stk. 2, i bilag I til aftalen erstattes henvisningen til »artikel 10, stk. 2, 2a, 2b, 4a, 4b og 4c,« med en henvisning til »artikel 10, stk. 2, 2a, 2b, 2c, 4a, 4b, 4c, 4d og 4e«.
            
         Artikel 3
   Uanset artikel 25 i bilag I til denne aftale gælder de i bilag 1 til denne protokol omhandlede overgangsperioder.
   Artikel 4
   Bilag II og III til aftalen ændres i overensstemmelse med bilag 2 og 3 til denne protokol.
   Artikel 5
   1.   Bilag 1, 2 og 3 til denne protokol udgør en integrerende del deraf.
   2.   Denne protokol udgør sammen med protokollen af 2004 og 2008 en integrerende del af aftalen.
   Artikel 6
   1.   Denne protokol ratificeres af Rådet for Den Europæiske Union, på vegne af medlemsstaterne og Den Europæiske Union, og af Schweiz i overensstemmelse med deres egne procedurer.
   2.   Parterne underretter hinanden om afslutningen af disse procedurer.
   Artikel 7
   Denne protokol træder i kraft på den første dag i den første måned efter datoen for deponeringen af det sidste ratifikations- eller godkendelsesinstrument.
   Artikel 8
   Denne protokol er gældende i samme tidsrum og i henhold til samme retningslinjer som aftalen.
   Artikel 9
   1.   Denne protokol og de dertil knyttede erklæringer er udfærdiget i to eksemplarer på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed.
   2.   Den kroatiske udgave af aftalen og samtlige bilag og protokoller hertil samt slutakten hertil har samme gyldighed. Det blandede udvalg, der er nedsat ved aftalens artikel 14, godkender de autentiske tekster til aftalen på de nye sprog.
   
      Съставено в Брюксел на четвърти март през две хиляди и шестнадесета година.
      Hecho en Bruselas, el cuatro de marzo de dos mil dieciséis.
      V Bruselu dne čtvrtého března dva tisíce šestnáct.
      Udfærdiget i Bruxelles den fjerde marts to tusind og seksten.
      Geschehen zu Brüssel am vierten März zweitausendsechzehn.
      Kahe tuhande kuueteistkümnenda aasta märtsikuu neljandal päeval Brüsselis.
      Έγινε στις Βρυξέλλες, στις τέσσερις Μαρτίου δύο χιλιάδες δεκαέξι.
      Done at Brussels on the fourth day of March in the year two thousand and sixteen.
      Fait à Bruxelles, le quatre mars deux mille seize.
      Sastavljeno u Bruxellesu četvrtog ožujka godine dvije tisuće šesnaeste.
      Fatto a Bruxelles, addì quattro marzo duemilasedici.
      Briselē, divi tūkstoši sešpadsmitā gada ceturtajā martā.
      Priimta du tūkstančiai šešioliktų metų kovo ketvirtą dieną Briuselyje.
      Kelt Brüsszelben, a kétezer-tizenhatodik év március havának negyedik napján.
      Magħmul fi Brussell, fir-raba’ jum ta’ Marzu fis-sena elfejn u sittax.
      Gedaan te Brussel, vier maart tweeduizend zestien.
      Sporządzono w Brukseli dnia czwartego marca roku dwa tysiące szesnastego.
      Feito em Bruxelas, em quatro de março de dois mil e dezasseis.
      Întocmit la Bruxelles la patru martie două mii șaisprezece.
      V Bruseli štvrtého marca dvetisícšestnásť.
      V Bruslju, dne četrtega marca leta dva tisoč šestnajst.
      Tehty Brysselissä neljäntenä päivänä maaliskuuta vuonna kaksituhattakuusitoista.
      Som skedde i Bryssel den fjärde mars år tjugohundrasexton.
      
         За Европейския съюз
         Рог la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Za Europsku uniju
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen
         
            
      
      
         За държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Za države članice
         Per gli Stati membri
         Dalībvalstu vārdā –
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         För medlemsstaterna
         
            
      
      
         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Za Švicarsku Konfederaciju
         Per la Confederazione Svizzera
         Šveices Konfederācijas vārdā –
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Svizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet
         
            
      
   
   
      (1)  NACE: Rådets forordning (EØF) nr. 3037/90 af 9. oktober 1990 om den statistiske nomenklatur for økonomiske aktiviteter i De Europæiske Fællesskaber (EFT L 293 af 24.10.1990, s. 1).
   
      (2)  Arbejdstagere kan ansøge om kortvarig opholdstilladelse under de kvoter, der er omhandlet i stk. 3c, selv for perioder på under fire måneder.
   
      (3)  Disse opholdstilladelser gives ud over de kvoter, der er omhandlet i aftalens artikel 10, og som er forbeholdt arbejdstagere og selvstændige, der er statsborgere i medlemsstaterne på tidspunktet for aftalens undertegnelse (21. juni 1999) eller i medlemsstater, som blev kontraherende parter i denne aftale ved protokollen af 2004 og 2008. Opholdstilladelserne gives også ud over de opholdstilladelser, der gives via eksisterende aftaler mellem Schweiz og de nye medlemsstater om udveksling af praktikanter.
   
      BILAG 1
      OVERGANGSORDNING FOR KØB AF LANDBRUGSJORD
      Kroatien kan i syv år fra datoen for denne protokols ikrafttræden opretholde de lovfæstede restriktioner, som var gældende på tidspunktet for denne protokols undertegnelse, for erhvervelse af landbrugsjord af schweiziske statsborgere og juridiske personer, der er stiftet i overensstemmelse med schweizisk ret. Schweiziske statsborgere må under ingen omstændigheder behandles mindre gunstigt for så vidt angår erhvervelse af landbrugsjord og skov end på datoen for undertegnelsen af protokollen eller behandles mere restriktivt end statsborgere fra et andet land end de kontraherende parter til aftalen om Det Europæiske Økonomiske Samarbejdsområde.
      Selvstændige landbrugere, der er schweiziske statsborgere, og som måtte ønske at etablere sig og tage ophold i Kroatien, er ikke omfattet af bestemmelserne i første afsnit eller andre procedurer end dem, der gælder for kroatiske statsborgere.
      Disse overgangsforanstaltninger tages op til generel revision i løbet af det tredje år efter datoen for denne protokols ikrafttræden. Det blandede udvalg kan beslutte at afkorte eller bringe den i første afsnit nævnte overgangsperiode til ophør.
      Hvis der ved udløbet af overgangsperioden er tilstrækkeligt bevis for, at der vil opstå alvorlige forstyrrelser på Kroatiens marked for landbrugsjord, eller der er risiko herfor, giver Kroatien det blandede udvalg meddelelse herom inden udgangen af det syvende år i overgangsperioden, jf. første afsnit. I så tilfælde kan Kroatien fortsat anvende de foranstaltninger, der er omhandlet i første afsnit indtil ti år efter denne protokols ikrafttræden. Denne forlængelse kan begrænses til udvalgte geografiske områder, der i særlig grad er berørt.
   
   
      BILAG 2
      I bilag II til aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer foretages følgende ændringer:
      
                  1)
               
               
                  I del A, punkt 1, (Omhandlede retsakter), indsættes følgende retsakt:
                  Rådets forordning (EU) nr. 517/2013 af 13. maj 2013 (EUT L 158 af 10.6.2013, s. 1) om tilpasning af visse forordninger, beslutninger og afgørelser vedrørende frie varebevægelser, frie personbevægelser, selskabsret, konkurrencepolitik, landbrug, fødevaresikkerhed og veterinær- og plantesundhedspolitik, transportpolitik, energi, beskatning, statistikker, transeuropæiske net, retsvæsen og grundlæggende rettigheder, retfærdighed, frihed og sikkerhed, miljø, toldunionen, eksterne forbindelser, udenrigspolitik og sikkerheds- og forsvarspolitik samt institutioner på grund af Republikken Kroatiens tiltrædelse.
               
            
                  2.
               
               
                  Stk. 1 i afsnittet »Arbejdsløshedsforsikring« i protokollen til bilag II finder anvendelse på arbejdstagere, der er statsborgere i Republikken Kroatien, indtil udgangen af det syvende år efter denne protokols ikrafttræden.
               
            
   
      BILAG 3
      I bilag III til aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer foretages følgende ændringer:
      
                   
               
               
                  Følgende led indsættes under punkt 1a:
                  
                              »—
                           
                           
                              Akt om Republikken Kroatiens tiltrædelse (EUT L 112 af 24.4.2012, s. 10), bilag III (liste omhandlet i artikel 15 i akten om Republikken Kroatiens tiltrædelse: tilpasning af institutionernes retsakter — EUT L 112 af 24.4.2012, s. 41)
                              Artikel 23, stk. 5, i direktiv 2005/36/EF affattes således:
                              »5.   Medlemsstaterne anerkender de uddannelsesbeviser for læger, der giver adgang til erhvervsmæssig virksomhed som læge på grunduddannelsesniveau eller speciallæge, for sygeplejersker med ansvar for den almene sundheds- og sygepleje, for tandlæger og specialtandlæger, og for dyrlæger, jordemødre, farmaceuter og arkitekter, som medlemsstaternes statsborgere er i besiddelse af, og som er udstedt af det tidligere Jugoslavien, eller hvis uddannelse er påbegyndt, jf. dog artikel 43b,
                              
                                          a)
                                       
                                       
                                          for Slovenien før 25. juni 1991 og
                                       
                                    
                                          b)
                                       
                                       
                                          for Kroatien før 8. oktober 1991,
                                       
                                    når en af ovennævnte medlemsstaters myndigheder attesterer, at disse uddannelsesbeviser på deres område har samme juridiske værdi som de uddannelsesbeviser, de udsteder, og for arkitekter som de beviser, der for disse medlemsstaters vedkommende er omhandlet i bilag VI, punkt 6, for så vidt angår adgang til erhvervsmæssig virksomhed som læge på grunduddannelsesniveau eller speciallæge, som sygeplejerske med ansvar for den almene sundheds- og sygepleje, som tandlæge og specialtandlæge, og som dyrlæge, jordemoder og farmaceut for så vidt angår den virksomhed, der er omhandlet i artikel 45, stk. 2, og som arkitekt for så vidt angår den virksomhed, der er omhandlet i artikel 48, og udøvelse af disse former for virksomhed.
                              Attestationen skal være ledsaget af et certifikat udstedt af de samme myndigheder, hvoraf det fremgår, at disse personer i løbet af de fem år, der går forud for certifikatets udstedelse, faktisk og retmæssigt på deres områder har udøvet de pågældende former for virksomhed i mindst tre på hinanden følgende år.«
                              Som artikel 43b indsættes i direktiv 2005/36/EF:
                              »Erhvervede rettigheder for jordemødre finder ikke anvendelse på følgende kvalifikationer, der er erhvervet i Kroatien inden den 1. juli 2012: viša medicinska sestra ginekološko-opstetričkog smjera (gynækologisk-obstetrisk oversygeplejerske), medicinska sestra ginekološko-opstetričkog smjera (gynækologisk-obstetrisk sygeplejerske), viša medicinska sestra primaljskog smjera (jordemoderuddannet oversygeplejerske), medicinska sestra primaljskog smjera (jordemoderuddannet sygeplejerske), ginekološko-opstetrička primalja (gynækologisk-obstetrisk jordemoder) og primalja (jordemoder).«
                           
                        
                              —
                           
                           
                              Rådets direktiv 2013/25/EU af 13. maj 2013 om tilpasning af visse direktiver vedrørende etableringsret og fri udveksling af tjenesteydelser på grund af Republikken Kroatiens tiltrædelse (EUT L 158 af 10.6.2013, s. 368), bilagets del A«
                           
                        
            
                   
               
               
                  Følgende led indsættes under punkt 2a:
                  
                              »—
                           
                           
                              Rådets direktiv 2013/25/EU af 13. maj 2013 om tilpasning af visse direktiver vedrørende etableringsret og fri udveksling af tjenesteydelser på grund af Republikken Kroatiens tiltrædelse (EUT L 158 af 10.6.2013, s. 368), bilagets del B 1)«
                           
                        
            
                   
               
               
                  Følgende led indsættes under punkt 3a:
                  
                              »—
                           
                           
                              Rådets direktiv 2013/25/EU af 13. maj 2013 om tilpasning af visse direktiver vedrørende etableringsret og fri udveksling af tjenesteydelser på grund af Republikken Kroatiens tiltrædelse (EUT L 158 af 10.6.2013, s. 368), bilagets del B 2)«
                           
                        
            
                   
               
               
                  Følgende led indsættes under punkt 5a:
                  
                              »—
                           
                           
                              Rådets direktiv 2013/25/EU af 13. maj 2013 om tilpasning af visse direktiver vedrørende etableringsret og fri udveksling af tjenesteydelser på grund af Republikken Kroatiens tiltrædelse (EUT L 158 af 10.6.2013, s. 368), bilagets del C«.
                           
                        
            
   
      ERKLÆRING FRA SCHWEIZ OM AUTONOME FORANSTALTNINGER FRA OG MED UNDERTEGNELSESDATOEN
      Schweiz giver midlertidig adgang til sit arbejdsmarked for statsborgere i Republikken Kroatien på basis af schweizisk lovgivning inden ikrafttrædelsen af den overgangsordning, der er omhandlet i denne protokol. Med henblik herpå åbner Schweiz fra og med datoen for denne protokols undertegnelse specifikke kvoter for korttids- såvel som langtidsarbejdstilladelser som defineret i aftalens artikel 10, stk. 1, for statsborgere fra de nye medlemsstater. Der bliver tale om 50 langtidstilladelser og 450 korttidstilladelser om året. Desuden gives der adgang for 1 000 arbejdstagere om året med en opholdstilladelse på mindre end 4 måneder.